section_heading: Glazbena karijera
paragraph_text: Početak njezine glazbene karijere na području popularne glazbe, prije svega unutar njemačkog šlager glazbenog izričaja, veže se za trenutak kada je njezina majka poslala demosnimak glazbenom menadžeru Uweu Kanthaku. Ubrzo se angažirao i glazbeni producent Jean Frankfurter, pa je Helene Fischer tada potpisala svoj prvi ugovor. Prvi nastup na televiziji odradila je u svibnja 2005. na Prvom programu Njemačke državne televizije (ARD, Das Erste) u emisiji Hochzeitsfest der Volksmusik. Tada je pjevala u duetu s poznatim njemačkim glazbenikom i televizijskim voditeljem Florianom Silbereisenom, između ostalog i poznati napjev Pođi sa mnom u Varaždin (njem. Komm mit nach Varaždin) iz operete Grofica Marica. U veljači 2006. pojavio se njezin prvi album Von hier bis unendlich. Njezina karijera od tada se razvijala vrtoglavom brzinom pa je uz spomenuti album objavila još pet studijskih albuma, kao i šest snimaka velikih koncertnih turneja koje se od 2008. godine redovito održavaju. Osim u zemljama njemačkog govornog područja (Njemačka, Austrija i Švicarska), Helene Fischer značajnu je popularnost stekla u Nizozemskoj i Danskoj. Također, tu su i njezina brojna pojavljivanja u zabavno-glazbenim emisijama njemačkih televizijskih postaja. Za svoj rad Helene Fischer nagrađena je do sada brojnim nagradama. Također, dobila je i svoju televizijsku emisiju Die Helene Fischer Show 2011.<ref> Najava programa na službenim stranicama televizijske postaje ARD 25.12.2011. i 2012.<ref> Najava programa na službenim stranicama televizijske postaje ARD 25.12.2012. godine, snimanu u velikoj dvorani berlinskog Velodroma. Emisija je obje godine prikazana na televizijskoj postaji ARD u udarnom terminu za Božić. Izdanje emisije iz 2013.<ref> Najava programa na službenim stranicama televizijske postaje ZDF 25.12.2013. i 2014. godine prikazano je na televizijskoj postaji ZDF te putem eurovizijskog prijenosa na austrijskoj (ORF) i švicarskoj (SRF) državnoj televiziji.Uz brojne duete s popularnim njemačkim izvođačima, ostale su zapažene i izvedbe s priznatim svjetskim glazbenicima kao što su Andrea Bocelli i Michael Bolton. Od 21. listopada 2011. u muzeju Madame Tussauds u Berlinu nalazi se njezina voštana figura.<ref> Službene stranice muzeja Madame Tussauds u Berlinu Na samom početku 2013. godine Helene Fischer imala je svoj glumački prvijenac. Glumila je u epizodi poznate njemačke serije Das Traumschiff, koja je prikazana 1. siječnja 2013. na televizijskoj postaji ZDF.<ref> Najava televizijske serije Das Traumschiff na stranicama televizijske postaje ZDF